หุ้นไทยปิดเช้า13ธ.ค.ลบ2.37จุด
หุ้นไทยช่วงเช้า13ธ.ค.ปิดที่ 1,031.63 จุดลดลง 2.37 จุด มูลค่าการซื้อขาย 12,208.35ล้าน
13 ธ.ค. 2554

หุ้นไทยช่วงเช้า13ธ.ค.ปิดที่ 1,031.63 จุดลดลง 2.37 จุด มูลค่าการซื้อขาย 12,208.35ล้าน




ตลาดหลักทรัพย์ปิดตลาดช่วงเช้าวันนี้ (13ธ.ค.) ที่ระดับ 1,031.63 จุด ลดลง 2.37 จุด(-0.23%)มูลค่าการซื้อขาย 12,208.35 ล้านบาท  การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 1,035.36 จุด และแตะจุดต่ำสุดของช่วงเช้าที่ระดับ 1,026.56 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ตลาดหุ้นไทยเช้านี้ผันผวนในกรอบแคบอิงแดนลบเป็นส่วนใหญ่ในทิศทางเดียวกับตลาดหุ้นภูมิภาค โดยได้รับปัจจัยความกังวลปัญหาหนี้ในยุโรปหลังจากยังไม่มีแนวทางแก้ไขปัญหาที่มีประสิทธิภาพออกมา ทำให้เป็นแรงกดดันตลาดหุ้นทั่วโลก 
อย่างไรก็ตาม ตลาดหุ้นบ้านเราถือว่าปรับตัวลงน้อยกว่าภูมิภาค ส่วนหนึ่งอาจจะเป็นการชดเชยจากเมื่อวานนี้ที่เราปิดทำการเนื่องในช่วงวันหยุดยาว ทั้งนี้ นักลงทุนต่างชาติยังมีโอกาสที่จะขายสุทธิต่อจากเมื่อวันศุกร์  
ขณะที่แนวโน้มการลงทุนในช่วงบ่ายตลาดฯน่าจะแกว่งกรอบแคบในแดนลบต่อ โดยรวมไม่น่าไปไหนได้ไกล พร้อมให้แนวรับ 1,020 จุด แนวต้าน 1,035 -1,040 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ PTTGC   มูลค่าการซื้อขาย 1,006.46 ล้านบาท ปิดที่  63.75 บาท ลดลง  1.50 บาท     KK        มูลค่าการซื้อขาย   875.72 ล้านบาท ปิดที่  34.75 บาท ลดลง  2.00 บาท    KTB       มูลค่าการซื้อขาย   599.03 ล้านบาท ปิดที่  15.40 บาท ราคาไม่เปลี่ยนแปลงPTT       มูลค่าการซื้อขาย   502.03 ล้านบาท ปิดที่ 319.00 บาท ลดลง  1.00 บาทCPALL    มูลค่าการซื้อขาย   448.79 ล้านบาท ปิดที่  52.50 บาท เพิ่มขึ้น 1.25 บาท